open-index/open-wikipedia-markdown huggingface dataset:
Rhaetulus crenatus

***Rhaetulus crenatus*** er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En middelsstor til stor (26-57 millimeter), avlang, matt svart hjortebille. Som vanlig hos hjortebiller er hannenes kjever kraftig forstørret, hos denne slekten er de særlig gevir-lignede og navnet hjortebiller passer derfor bedre på denne slekten enn på de fleste. Kjevene er nedoverbøyde og fint sagtannet på innersiden. Hos små hanner er kjevene kortere og mindre krummede. Et særtrekk ved denne slekten er at pronotums ytterkant er fint tannet. Denne arten er vanligvis helsvart, men dekkvingene kan være rødlige. Hunnen er mindre og blankere, uten de forstørrede kjevene. Hodet og pronotums sider er tett og kraftig punkterte, pronotums midtfelt blankt.

## Utbredelse
Arten lever i det østlige og sørøstlige Asia, fra Korea til Thailand, dessuten i India (Arunachal Pradesh).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Cladognathini]]*
******* Slekten *[[Rhaetulus]]* Westwood, 1871
******** ***Rhaetulus crenatus*** Westwood, 1871
********* ***Rhaetulus crenatus crenatus*** Westwood, 1871 - Korea, Japan? og Taiwan
********* ***Rhaetulus crenatus fukinukii*** (Nagai, 2002) - India
********* ***Rhaetulus crenatus recticornis*** Kurosawa, 1964 - Japan
********* ***Rhaetulus crenatus rubrifemoratus*** Nagai, 2000 - Fujian
********* ***Rhaetulus crenatus tsutsuii*** Fujita, 2009 - Vietnam

## Eksterne lenker

* Bildegalleri
* 
*
The Hamptons

**The Hamptons** er en region med småbyer, tettsteder og grender i østre del av øya Long Island i Suffolk County i den amerikanske delstaten New York. Navnet er uformelt, og kommer av at området favner blant annet Southampton, East Hampton, Westhampton, Bridgehampton og Hampton Bays. *The Hamptons* ligger mellom 130 kilometer (Westhampton) og 230 kilometer (Montauk) fra New York City. 

Området er blitt et særlig yndet sted for de aller mest velstående amerikanere som har weekend- eller sommerresidenser der. Mange milliardærer, blant annet skikkelser innen industri, finans, film og fjernsyn, har bosteder her. Blant dem kan nevnes (2017) Mariah Carey, Steven Spielberg, Tiger Woods og Jennifer Lopez. Eiendomsprisene i *The Hamptons* er blant verdens aller høyeste. 

Området ble en gang bebodd av algonkintalende urbefolkning (Montaukett-klanen), men etter Pequotkrigen i 1638 ble eiendomsretten gradvis ervervet av nybyggerne. Blant dem skal Lion Gardiner ha kjøpt et område for 24 økser, 24 kapper, 20 speil og 100 syler. En av øyene utenfor the Hamptons, Gardiner Island, eies fortsatt av familien Gardiner. 

Siden 1993 arrangeres i *The Hamptons* hver i oktober en årlig filmfestifal for Independentfilm, *Hamptons International Film Festival*.

Følgende byer og steder regnes til *Hamptons*: Westhampton, Westhampton Beach, West Hampton Dunes, Quogue, East Quogue, Hampton Bays, Southampton, North Sea, Water Mill, Bridgehampton, Sagaponack, North Haven, Sag Harbor, Georgica, East Hampton og Napeague.

## Referanser


## Eksterne lenker
*
Gunnery sergeant

**Gunnery sergeant** er en grad for underoffiserer i U.S. Marine Corps. Graden ligger rett over *staff sergeant* (stabssersjant) og under *master sergeant* («mestersersjant») og *first sergeant* («førstesersjant»), og har koden E-7 (OR-7 i henhold til STANAG 2116).

Gradstegnet består av to M1 Garand-rifler sentrert vertikalt mellom tre vinkler og to buer.

## Gradstegn

USMC-E7.svg


## Referanser
Munkbrohamnen

**Munkbrohamnen** er en kai i Gamla stan i Stockholm som strekker seg sørover fra Hebbes bro. Munkbrohamnen er den eneste delen av Gamla stan som ligger vest for Centralbron. Munkbrohamnen domineres av gangveien mellom Riddarholmen og Gamla stan tunnelbanestasjon, men nærmest Riddarholmen finnes en liten park med trær og benker.

Fortøyd ved Munkbrohamnen ligger også en plattform som er sentrums eneste landingsplass for helikopter. Den har i lang tid vært tilholdssted for skinheads.

Munkbrohamnen ligger utenfor området for Nya Slussen, men det planlegges likevel å ruste den opp i samme periode med kafé- og restaurantbygg og en trebrygge over vannet.

## Bilder

FIl:Munkbrohamnen mot Gamla Riksdagshuset.jpg|Munkbrohamnen mot Gamla Riksdagshuset i 1949.
Fil:Helikopterplattan Stockholm februari 2007.JPG|Helikopterplattformen i Riddarfjärden.
Fil:Gamla stan, tunnelbanenedgång.jpg|Nedgangen til Gamla stans tunnelbanestasjon.


## Referanser
Morgan Hurd

**Morgan Elizabeth Hurd** (født 18. juli 2001 i Wuzhou) er en kinesiskfødt turner fra USA. Hun ble verdensmester i mangekamp i 2017. 

Hun ble adoptert til USA som barn, av Sherri Hurd, og begynte med turn da hun var tre år gammel. 

Hurd er en av få turnere som turner med briller. 

## Idrettskarriere junior
### 2014
Hurd deltok i Nastia Liukin Cup i 2014, der hun kom på 14.-plass i nivå 10 (*level 10*). I American Classic kom hun på åttendeplass, og i U.S. Classic kom hun på 18.-plass. 

Hun kom på 29.-plass sammenlagt i USA-mesterskapet i turn 2014, i juniorklassen. 

### 2015
I U.S. Classic 2015 kom hun på niendeplass i mangekampen, og hun fikk sølv i skranke. Hun kom på åttendeplass i USA-mesterskapet i turn 2015, der hun kom på sjuendeplass i frittstående og delt fjerdeplass i skranke.

### 2016
I 2016 vant hun mangekampen i American Classic. Hun kom på femteplass i mangekampen i U.S. Secret Classic, der hun vant frittstående og kom på andreplass i skranke. 

I USA-mesterskapet i turn 2016 kom hun på femteplass i mangekampen for junior, med 55,400 poeng i kvalifiseringen og 54,350 poeng i finalen. Hun fikk der bronse i skranke, og hun kom på sjuendeplass i hopp. 

## Idrettskarriere senior
### 2017
Hurd ble senior i 2017, og debuterte internasjonalt i Stuttgart World Cup, der hun kom på tredjeplass i mangekampen. I april deltok hun på USAs lag som vant City of Jesolo Trophy, og i U.S. Classic kom hun på andreplass i frittstående og sjetteplass på bom. 

I USA-mesterskapet i turn 2017 kom hun på sjetteplass i mangekampen, etter at hun fikk 54,100 i kvalifiseringen og 55,650 i finalen. I apparatfinalene kom hun på åttendeplass i skranke, femteplass på bom og tiendeplass i frittstående. Fordi hun kom blant de seks beste i mangekampen ble hun tatt ut til USAs landslag i turn, og i september ble hun tatt ut til å delta i VM i turn 2017, sammen med Ragan Smith, Jade Carey og Ashton Locklear.

I VM i Montreal kvalifiserte hun seg til apparatfinalen i bom, med nest beste karakter (13,500) i kvalifiseringen. Hun kvalifiserte seg også til mangekampfinalen, etter at hun fikk 54,832 poeng i kvalifiseringen. I mangekampfinalen fikk hun 55,232 poeng, og vant denne 0,1 poeng foran Ellie Black fra Canada og 0,4 poeng foran Elena Eremina fra Russland. To dager senere fikk hun sølv i apparatfinalen i bom, med 13,400 i finalen, bak Pauline Schäfer fra Tyskland. 

## Referanser


## Eksterne lenker
* 
* Profil hos The Gymternet
Asiamesterskapet i turn 2017

**Asiamesterskapet i turn 2017** var den sjuende utgaven av Asiamesterskapet i turn, og ble arrangert fra 18. til 21. mai 2017 i Bangkok i Thailand.

## Medaljeoversikt
### Menn

### Kvinner

## Medaljetabell

## Deltakerland
128 utøvere fra 20 land deltok.

* (9)
* (9)
* (2)
* (10)
* (1)
* (3)
* (10)

* (3)
* (8)
* (10)
* (10)
* (8)
* (2)
* (3)

* (7)
* (9)
* (9)
* (2)
* (3)
* (10)

## Referanser
Chiasognathus granti

***Chiasognathus granti*** er en bille som hører til familien hjortebiller (Lucanidae) i gruppen skarabider (Scarabaeoidea). Hannen har ekstremt forlengede kjever. Denne arten ble av Charles Darwin (1871) brukt som et stjerneeksempel på seksuell seleksjon, arten blir derfor ofte kalt "Darwin's beetle" på engelsk.

## Utseende
En middelsstor til stor (33-85 millimeter), langbeint hjortebille. Kroppen er kort og bred, med mørk metallglans. Pronotum har en pigg ved bakhjørnet og er mer eller mindre tynt kledt med lyse, ull-aktige hår. Beina er slanke, leggene (tibiae) med spisse torner. Hos denne arten er hannes kjever ofte er lengre enn resten av kroppen. Kjevene er lange og tynne, nedbøyde omtrent midt på og innoverbøyde ytterst. Innerkanten er fint tannet, i tillegg er det på hver kjeve en rett, spiss og ganske lang utvekst på undersiden. Hodet er forholdsvis lite, antennene har et langt, tynt skaft. Hannene har fire klart adskilte, runde fasettøyne, ett par som sitter på oversiden av kjevene og ett på undersiden. Pronotum er bredere enn langt, omtrent klokkeformet, med spisst uttrukne bakhjørner. Dekkvingene er nokså korte og brede, uten punktrekker. Beina er nokså lange, spesielt frambeina.

Hunnene mangler hannenes sterkt forstørrede kjever, selv om kjevene også hos hunnene er temmelig kraftige.

## Levevis
Disse billene lever i den såkalte valdivianske regnskogen langs vestsiden av Andesfjellene. De voksne billene beveger seg mye omkring oppe i høye trær, der hannene kjemper om hunnene ved hjelp av de lange kjevene. Artene flyr gjerne i solskinn. Hannenes kjever hindrer dem trolig i å spise, mest trolig tar heller ikke hunnene til seg næring som voksne. I alle fall hannene av *C. granti* kan lage påfallende lyd ved stridulering.
Larvene lever i jorda der de eter røtter.

## Utbredelse
Arten er bare kjent fra Chile og det vestlige Argentina.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Chiasognathini]]*
******* Slekten *[[Chiasognathus]]* Stephens, 1831 
******** Underslekten *Chiasognathus* (i snever forstand)
********* ***Chiasognathus granti*** Stephens, 1831
********** ***Chiasognathus granti granti*** Stephens, 1831
********** ***Chiasognathus granti holometallicus*** Rataj, 2012

## Kilder
* Oversikt over artene
* Generic Guide to New World Scarabid Beetles – ''Chiasognathus''

## Eksterne lenker
* Bildegalleri
*
Veglova

**Lov om vegar** (korttittel **veglova**) er en norsk lov vedtatt 21. juni 1963. Den har som formål å trygge planlegging, bygging, vedlikehold og drift av offentlige og private veier, slik at trafikken på dem kan gå på en måte som trafikantene og samfunnet til enhver tid kan være tjente med.

Loven forbyr skading av offentlig vei. Det er også forbudt å la dyr beite på inngjerdet offentlig vei eller å binde dyr slik at de kan komme inn på offentlig vei.

En offentlig vei er i henhold til loven en vei eller gate som er åpen for allmenn ferdsel og som blir holdt ved like av staten, en fylkeskommune eller en kommune. Alle andre veier eller gater blir i loven regnet som private.

## Se også
* Vegtrafikkloven

## Referanser


## Eksterne lenker
* Lovdata
6-timers arbeidsdag

**6-timers arbeidsdag** er en normalarbeidsdag på seks timer.

Kravet om en slik arbeidsdag var viktig i deler av arbeiderbevegelsen allerede i 1920-åra. Det ble tatt opp igjen i 1970-åra, særlig i forbindelse med den «nye» kvinnebevegelsen.

## Norge
Partiet SV programfesta sekstimersdagen i 1975. Kravet ble satt fram på LO-kongressen flere ganger fra 1977 av. Helt siden åttetimersdagen ble innført i Norge i 1919, er likevel de fleste arbeidstidsforkortelsene tatt ut som kortere arbeidsuke og lengre ferier. De siste åra er det også blitt vanligere å ta fri på fredager.

Sekstimersdagen har siden 1970-åra blitt forsøkt eller foreslått som et tiltak for å komme tidsklemma til livs.

Partiet Rødt programfesta sekstimersdagen i 2019.

## Se også
* Arbeidstid
* Åttetimersdagen

## Referanser


## Eksterne lenker
* 
* ''Morgenbladet'' 21. april 2017: ''Men sekstimers­dagen var ikke død''
* ''VG'' 1. mai 2017: ''Ber LO-kongressen ta steg mot sekstimersdagen''
* ''Minerva'' 9. mai 2017: ''Ingen god idé med sekstimersdag''
Jake Paul

**Jake Joseph Paul** (født 1997) er en amerikansk skuespiller, bokser og youtuber med overkant av 17 millioner abonnenter. Han ble kjent gjennom videoer han lastet opp til plattformen Vine. Paul er også kjent fra Disney Channel-serien *Bizaardvark*, der han medvirket i rollen som «Dirk Mann» inntil han ble avskjediget.

## Virksomhet
I september 2013 begynte Jake Paul å laste opp de første videoene sine på Vine. Da Vine ble nedlagt, hadde Jake Paul 5,3 millioner følgere og 2 milliarder visninger på appen.

## Familie
Jake Paul ble født i Cleveland, og vokste opp i Westlake, Ohio. Han er sønn av eiendomsmegleren Gregory Paul og sykepleieren Pamela Stepnick.

Hans eldre bror Logan Paul er også kjent som youtuber, og begynte også med Vine før han gikk over til YouTube.

## Referanser


## Eksterne lenker
* 
* 
*
Lars Harald Storebø

**Lars Harald Storebø** (født 28. mai 1969 i Sandefjord) er en norsk  låtskriver/artist, skribent og lektor.

Storebø debuterte som artist med de tre singlene «Sitte her» (2013), «Ved Wergelandsveien» (2014) og «Seilergutten» (2014). Han brukte i alt to år på å produsere albumet *[[Byens Blodige Blues]]* som kom ut høsten 2014. Albumet ble produsert av Ingar Helgesen og Morten F. Augustinius. Under innspillingen bidro musikerne Trond Lien, Per Hillestad, Freddy Holm og Gjermund Silset. Høsten 2017 ga han ut singelen «Mare Nostrum», som våren etter ble fulgte opp med singelen «Stornoway». Høsten 2018 ga han ut sitt andre album, *Flukt og avskjed*, med musikerne Freddy Holm og Thor-Erik Fjellvang.  Plata inneholder to versjoner av låten "Kast den første steinen", som er en kommentar tll metoo-debatten i 2017-2018, i tillegg til låter som "Trio i Tallinn", "Innlandsisen", "Skrangletoget", "I en liten by ved havet", "Den siste natten" og de to singlene «Mare Nostrum» og «Stornoway». I mai 2021 ga Storebø ut singelen "Alle kom vi langveisfra", produsert av Morten Fjøss Augustinius på NorthPop/Nobel Records.

I juni 2022 utkom EP'en *Roadmovie* på FaJo Music, spilt inn i Kleiva studio i Halden og Nobel studio på Ulvøya og er produsert av Freddy Holm og Morten Fjøss Augustinius. Her fins tekster om å være på veien, men også med dypdykk bakover til et studium av kvinnen som *femme fatale* i «I et liv, i en annen tid, et annet sted». Åpningssporet «En fremmed sjekker inn» er dyp pianolåt om en litt bortkommen gjest i et sjømannshotell. «Whiskypresten» handler om en katolsk prest som tyr til flaska i en verden der han blir jaget og drevet på flukt i et land der kommunistiske krefter bryter ned enhver form for motstand. Det finnes linjer herfra til den pågående krigen i Ukraina – som også er tema mer direkte i «Mariupol», en liten låt som ble til underveis i innspillingsperioden. «Brev fra Riveriaen» er mer nedpå hvor akustisk gitar og bass er drivende elementer. Hele universet er en slags musikkens *film noir*. Tekstene driver fram bilder i svart/hvitt, om veier, en fremmed på en evig reise, hotellbarer, bartendere, svarte flygler og den lange, kronglete veien nedover til Gud vet hvor. Freddy Holm trakterer både diverse strengeinstrumenter, piano, moog, bass i tillegg til produksjon og teknikk. Trommer er lagt på av Geir Johansen.

## Diskografi
### Soloalbum
* *[[Byens Blodige Blues|Byens blodige blues]]* (Nobel Records, 2014)
* *Flukt og Avskjed* (2018)
* *Roadmovie* (2022)

### Solosingler
* *Sitte her* (15. november 2013)
* *Ved Wergelandsveien* (15. januar 2014)
* *Seilergutten* (15. mars 2014)
* *Mare nostrum* (23. november 2017)
* *Stornoway* (22. mars 2018)
* *Alle kom vi langveisfra* (15.mai 2021)

## Referanser


## Eksterne lenker
* 
*
Taubåten Theodor

:*For en annen serie laget av de samme personene, see [[TUGS]].*

***Taubåten Theodor*** (engelsk: Theodore Tugboat) er en kanadisk tv-serie for barn om taubåten Theodor, som bor i en stor havn med alle sine venner.

### Sesong 1
* Theodor og Boreplattformen - Theodore and the Oil Rig
* Theodor og Robåten med Hjemlengsel - Theodore and the Homesick Rowboat
* Den Mørke og Nifse Bukta - The Dark and Scary Cove

### Sesong 2
* Theodor's Fløyte - Theodore's Whistle
* Georgs Spøkelse - George's Ghost
* Nattevagten - Night Shift
* Theodor og den Lille Hvalen - Whale of a Tug
* Signalflagg - Emergency
* Theodor Tar Jobben - The Cold Snap
* Freddy Må Bli Hjemme - Foduck Stays Home
* Lederbåten Theodor - Theodore the Tug in Charge 
* Motorbåten Carla - Carla the Cool Cabin Cruiser
* Vikingskipet Snorre - Snorri the Viking Ship

### Sesong 3
* Rednings Oppdraget - Theodore to the Rescue
* Den Farlige Spøken - A Joke Too Far
* Theodor's Store, Nye Venn - Theodore's Big Friend

## Eksterne lenker
*
The Undertones

**The Undertones** er en nordirsk punkrock/new wave-gruppe som ble dannet i Londonderry i 1974.  Bandet består av fem medlemmer, og ga ut sin første EP *Teenage Kicks* i 1978. Platen var en suksess, og de skrev under platekontrakt med Sire Records senere samme år. Etter fire albumer og 13 singler, ble The Undertones oppløst i 1983. I 1999 ble bandet gjenforent - med unntak av sanger og frontfigur Feargal Sharkey som ble erstattet av  Paul McLoone.

## Medlemmer
* Feargal Sharkey (vokalist) 1974 - 1983
* John O´Neill (Gitar)
* Damien O´Neill (Gitar)
* Michael Bradley (bass)
* Billy Doherty (slagverk)
* Paul McLoone (vokalist) 1999-

## Diskografi
### Album
* *The Undertones* (1979)
* *Hypnotised* (1980)
* *The Positive Touch* (1981)
* *The Sin of Pride* (1983)
* *Get What You Need* (2003)

## Referanser


## Kilder
* BBC: Teenage Kicks: The story of The Undertones (publisert 19. januar 2013) Besøkt 14. oktober 2017
* All Music: The Undertones - Biography & History (av Ralph Heibutzki) Besøkt 14. oktober 2017

## Eksterne lenker
* 
* 
* 
*
Anneelva

**Anneelva** (nordsamisk: *Ánnejohka*, historisk *Annejåkka*) er ei elv i Båtsfjord kommune i Finnmark. Den er ei sideelv til Storelva og har utspring fra et tjern sør på fjellvidda Basečearru. Den renner først mot sørøst, men snur gradvis mot øst og nordøst, før den løper sammen med Storelva. Anneelva er  lang.

Fylkesvei 891 følger elva langs storparten av dens løp.

## Referanser
Afronemoura amatolae

***Afronemoura amatolae*** er en av art av steinfluer. De er tilknyttet et liv i ferskvann som nymfer (larve). Steinfluer finnes bare i nærheten av ferskvann. Selv om de voksne har fire vinger er de ikke særlige dyktige flygere og finnes sjeldent langt fra stedet de levde som nymfe. Denne familien finnes i dag bare på den sørlige halvkulen, men den tilhører en gruppe (Arctoperlaria) av steinfluer som lever på den nordlige halvkulen, så det er sannsynlig at den er av nordlig opprinnelse og har vandret sørover.

## Utseende
Små, mørke steinfluer. Et karakteristisk kjennetegn er at baklårene er svært kraftige.

## Levevis
Artene kan finnes i en rekke forskjellige ferskvanns-lokaliteter, men foretrekker kaldt og oksygenrikt vann. Noen arter lever på steiner som blir overskylt av fossefall eller stryk, andre lever i elver eller innsjøer. Nymfene eter døde planter og dødt, organisk materiale og gjennomfører utviklingen på ett år. De har sterke bein og kan krype opp loddrette overflater, også mot en kraftig vannstrøm. De voksne fluene kan hoppe ved hjelp av sine kraftige baklår, noen arter flyr også godt. De tar trolig næring til seg.

## Systematisk inndeling

* Orden **[[Steinfluer]] (Plecoptera)**
** Underorden Arctoperlaria
*** Gruppe Euholognatha
**** Overfamilie Nemouroidea
***** Familie Notonemouridae Ricker, 1950
****** Slekten *[[Afronemoura]]* Illies, 1981 – 3 arter, Afrika
******* Afronemoura amatolae Balinsky, 1956
******* Afronemoura spinulata Balinsky, 1967
******* Afronemoura stuckenbergi Picker & Stevens, 1999

## Kilder
* Australian Faunal Directory: Notonemouridae

## Eksterne lenker
* 
* The Tree of Life – Steinfluer, (Plecoptera) (engelskspråklig)
* CSIRO – Steinfluer, (Plecoptera)  (engelskspråklig)
* Norsk Entomologisk forening
Jens Kristian Thune

**Jens Kristian Thune** er navnet til flere personer:

* Jens Kristian Thune (arkitekt) (1865–1925)
* Jens Kristian Thune (jurist) (1935–2018)
Matthias Beck

**Matthias Beck** (fornavnet også oppgitt som Matthijs og Mathias, død 15. november 1668 i Willemstad) var en nederlandsk handels- og kolonitjenestemann for Vestindisk kompani. Han var aktiv i Nederlandsk Brasil og var guvernør på Curaçao fra 1655 til 1668.

## Liv og virke
Beck dro i 1635 fra Amsterdam til Nederlandsk Brasil. De siste årene, fra 1649 til 1654, var han i Ceará. Da Portugal erobret de nederlandske områdene i Brasil i 1654, reiste Beck til Barbados der han møtte Pieter Stuyvesant. Stuyvesant var guvernør i Ny-Nederland. De to reiste i 1655 til Curaçao, der Beck avløste Lucas van Rodenburgh som guvernør (formelt *onder-directeur van de Westindische Kompagnie*).

Stuyvesant ga Beck instruksjoner om hvordan handelen på Curaçao skulle drives, og under Becks ledelse ble øya et handelssentrum og knutepunkt for slavehandelen. Beck var guvernør på Curaçao til sin død i 1668.

## Referanser
Omforent memorandum

**Omforent memorandum**, på fransk kalt *mémorandum d'entente* og på engelsk *memorandum of understanding* (MoU), er en type avtale som gjenspeiler en felles forståelse. 
I folkeretten benytter noen stater betegnelsen omforent memorandum bare for dokumenter som ikke er folkerettslig bindende, i tilfeller der det vurderes som formålstjenlig med en skriftlig avtale, men der inngåelse av en folkerettslig bindende traktat anses som unødvendig. Andre stater, inkludert Norge, vurderer innholdet i det enkelte omforente memorandum som grunnlag for om det anses folkerettslig bindende eller ikke. I utvidet forstand benyttes betegnelsen også utenfor folkeretten og diplomatiet om avtaler andre parter inngår seg imellom.

## Referanser


## Eksterne lenker
*
Chiasognathus sombrus

***Chiasognathus sombrus*** er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En middelsstor (22-28 millimeter), langbeint, halvmatt, brun hjortebille. Kroppen er kort og bred. Pronotum har bronseaktig metallglans og en liten pigg ved bakhjørnet, hos denne arten er det nesten uten hår unntatt som en brem langs kanten. Beina er slanke, leggene (tibiae) med spisse torner. Kjevene hos hannen er forholdsvis korte, knivformede, nedbøyde og innoverbøyde ytterst. Innerkanten har et par tenner. Hodet er forholdsvis lite, antennene har et langt, tynt skaft, men ikke noen påfallende vifte. Hannene har fire klart adskilte, runde fasettøyne, ett par som sitter på oversiden av kjevene og ett på undersiden. Dekkvingene er nokså korte og brede, uten punktrekker. Beina er nokså lange, spesielt frambeina.

Hunnene mangler hannenes sterkt forstørrede kjever, selv om kjevene også hos hunnene er temmelig kraftige.

## Levevis
Disse billene lever i den såkalte valdivianske regnskogen langs vestsiden av Andesfjellene. De voksne billene beveger seg mye omkring oppe i høye trær, der hannene kjemper om hunnene ved hjelp av de lange kjevene. Artene flyr gjerne i solskinn. Hannenes kjever hindrer dem trolig i å spise, mest trolig tar heller ikke hunnene til seg næring som voksne. 
Larvene lever i jorda der de eter røtter.

## Utbredelse
Arten er kjent fra Chile.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Chiasognathini]]*
******* Slekten *[[Chiasognathus]]* Stephens, 1831 
******** Underslekten *Chiasognathus* (i snever forstand)
********* ***Chiasognathus sombrus*** Paulsen & Smith, 2010

## Kilder
* Oversikt over artene
* Generic Guide to New World Scarabid Beetles – ''Chiasognathus sombrus'' 

## Eksterne lenker
* Bildegalleri
*
Sphaenognathus feisthamelii

***Sphaenognathus feisthamelii*** er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En stor (hannen opptil 80 millimeter), avlange, mørkt metallisk farget hjortebille. Hannen har forstørrede kjever, hos denne arten er de lange, ganske kraftige og pinsett-formede med en tann ved roten ellers fint sagtakkede på innersiden. Pronotum er påfallende hårete på sidene, hårene ullaktige. Et påfallende trekk er at hannene har fire fasettøyne. Hodet er avrundet firkantet med markerte "hjørner". Pronotum er bredt klokkeformet sett ovenfra. Dekkvingene er hvelvede med ujevn, læraktig overflate. Beina er nokså lange og tynne, leggene med korte torner. Hunnen er kortere og bredere enn hannen, kjevene brede, nærmest økseformede med sagtakket "egg".

## Levevis
Larvene utvikler seg nede i bakken i humus-rik jord.

## Utbredelse
Arten er utbredt langs Andesfjellene fra Colombia i nord til Bolivia i sør.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Chiasognathini]]*
******* Slekten *[[Sphaenognathus]]* Buquet, 1838 – 30 arter
******** Underslekten *Sphaenognathus* (i snever forstand) – 24 arter
********* ***Sphaenognathus feisthamelii*** (Guérin-Méneville, 1838) – fra Colombia til Bolivia
********** ***Sphaenognathus feisthamelii feisthamelii*** (Guérin-Méneville, 1838)
********** ***Sphaenognathus feisthamelii giganteus*** Boileau, 1911 - Peru og Bolivia, ofte regnet som en egen art

## Kilder
* Oversikt over artene
* Generic Guide to New World Scarabid Beetles – ''Sphaenognathus''

## Eksterne lenker
* Bilde av par av ''Sphaenognathus feisthameli''
* Bildegalleri med en del arter
* Bildegalleri
*
Djupvasselva (Båtsfjord)

**Djupvasselva** er ei elv i Båtsfjord kommune i Finnmark. Den er ei sideelv til Storelva og har utspring nord for Adamstoppen, like ved Fylkesvei 891, sentralt på Varangerhalvøya. Den renner i hovedsakelig nordøstlig retning til samløpet med Storelva. Djupvasselva er  lang.

## Referanser
BVN

**BVN** (*het Beste van Vlaanderen en Nederland*) er en fjernsynskanal som sender nederlandskspråklige programmer fra allmennkringkastere i Nederland og Flandern til seere i andre land og verdensdeler. Den er et samarbeid mellom Nederlandse Publieke Omroep (NPO) og Vlaamse Radio- en Televisieomroeporganisatie (VRT). BVN holder til i Hilversum. Kanalen sender nyheter, sport og underholdning.

Nederlandse Wereldomroep (RNW) begynte i 1996 Zomer-TV, med sikte på å formidle programmer via satellitt til nederlandsktalende på ferie i utlandet. Programmene som ble sendt stammet fra nederlandske kringkastingsselskaper og BVN sto først for *het Beste van Nederland*. I 1997 kom det med programmer fra den flamske kringkasteren BRTN. 

I 1999 kom Vlaamse Radio- en Televisieomroeporganisatie (VRT) formelt med i samarbeidet og kanalen ble kjent som *het Beste van Vlaanderen en Nederland*.

BVNs tv-programmer distribueres via satellitt, kabel og internett.

## Referanser
Sälen Trysil Airport

**Sälen Trysil Airport** er en lufthavn ved Mobergskölen ved Rörbäcksnäs i Dalarnas län i de svenske Sälenfjällen. Lufthavnen ble bygget i 1972 og eies av Sälenfjällens flygklubb. Flystripen ble i 2005 utvidet til 1199 meters lengde og i 2019 til  meters lengde.

## Scandinavian Mountains Airport
Per 2016 lå den nærmeste regulære svenske lufthavnen i Mora, cirka 100 km unna (trafikk opphørte der i 2018). Den nærmeste lufthavnen fra Trysilfjellet på den norske siden var Gardermoen, som ligger 180 km unna.

Utbyggingen av lufthavnen er ment i første hånd for charterfly med skiturister til Sälenfjällen (avstand 10–45 km) og det norske alpinanlegget Trysilfjellet (avstand 43 km).

Den svenske regjeringen besluttet den 3. april 2014 å bidra med 250 millioner kroner i investeringsstøtte til den planlagte lufthavnen. Byggingen ble planlagt å starte sommeren 2016, selv om visse forsinkelser er blitt forårsaket av Trafikverket med hensyn til blant annet veier og EU-godkjennelse. Byggestart var i august 2017. Flyplassen åpnet i desember 2019.

I januar 2020 besluttet Sveriges regjering å fastsette et grenseovergangssted i Malung-Sälen kommune, som innebærer at Scandinavian Mountains Airport kan ha internasjonal trafikk med land utenfor Schengen-området. Noen flyvninger fra London måtte i mellomtiden omdirigeres til Oslo lufthavn Gardermoen og videre kjøres i buss derifra.

## Referanser




## Eksterne lenker
* Scandinavian Mountains (Hovedside for lufthavnen)
* Presentation av lufthavnplanene 
* Miljøkonsekvensbeskrivelse 
* https://web.archive.org/web/20170911134450/http://salenflyg.se/
Adamstoppen

**Adamstoppen** (nordsamisk: *Áttáčohkka*, historisk også *Addačåkka*) er et fjell i Båtsfjord kommune i Finnmark. Det har en høyde på 400 meter over havet. Fjellet ligger like øst for Fylkesvei 891, og rundt femten kilometer sørvest for tettstedet Båtsfjord.

## Referanser
Partido Inovashon Nashonal

**Partido Inovashon Nashonal** (PIN) er et politisk parti på Curaçao. Det ble opprettet i 2017 av Suzanne Camelia-Römer som før tilhørte Partido Nashonal di Pueblo (PNP).

PIN fikk 5 % av stemmene og én representant ved parlamentsvalget i 2017. Camelia-Römer ble deretter minister for helse, natur og miljø.

## Referanser
Richmond House

**Richmond House** er hovedkvarteret til Department of Health, beliggende i Whitehall i London. I bygningen holder ministergruppen til, samt sentrale ledere i National Health Service. Bygningen ligger bak New Scotland Yard og på andre side av Richmond terrasse for Forsvarsdepartementet.

I august 2016 lekket en rapport som ble publisert av *[[The Times]]* som indikerte at Richmond House vil bli brukt som et midlertidig alternativ til Houses of Parliament mens Palace of Westminster må fraflyttes under arbeider med en rekke strukturelle og tekniske oppgraderinger og oppussing. Rapporten viste at alle parlaments- og ministerkontorer vil bli midlertidig flyttet under ombyggingen, og at en provisorisk sal som ligner House of Commons også blir bygget.

## Referanser
Ginsu

**Ginsu** er et varemerke på kniver. Merket ble kjent gjennom en reklame som ble sendt på 1970-tallet. En kjent reklamefrase, som andre selskaper siden har tatt etter Ginsu, er «how much would you pay… don’t answer» og «but wait, there’s more».

Ed Valenti og Barry Becher, grunnleggere av det Rhode Island-baserte Dial Media (direktemarkedsføringsfirma) innførte et knivsett laget av Douglas Quikut-divisjonen i Scott Fetzer (tidligere Eversharp). En stor endring som Dial Media gjorde var å komme på det japanskinspirerte navnet Ginsu.
Movementu Progresivo

**Movementu Progresivo** er et politisk parti på Curaçao. Det ble grunnlagt i 2016 av Marilyn Moses og beskrives som et sentrumsparti. Fram til 2015 tilhørte Moses Partido pa Adelanto I Inovashon Soshal (PAIS). Moses beskriver partiet som kristendemokratisk. 

Movementu Progresivo fikk 5 % av stemmene og én representant ved parlamentsvalget i 2017, en liten tilbakegang fra valget i 2016 der partiet også vant ett mandat.

## Referanser


## Eksterne lenker
*
Rúnar Alex Rúnarsson

**Rúnar Alex Rúnarsson** (født 1995) er en islandsk fotballspiller som spiller for den danske klubben .

## Landslaget
Han ble tatt ut i s tropp til VM i fotball 2018 i Russland.

## Referanser


## Eksterne lenker
*
Curaçao Rugby Federation

**Curaçao Rugby Federation** er det nasjonale forbundet for rugby union i Curaçao. Det er medlem av det nordamerikanske rugbyforbundet NACRA.

Curaçao spilte sin første internasjonale kamp i 2013, da de slo Saint Vincent og Grenadinene 37-24.

## Referanser




## Eksterne lenker
* Curaçao Rugby Federation på facebook.com
* Curaçao på nacrugby.com
Sphaenognathus prionoides

***Sphaenognathus prionoides*** er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En stor (hannen 30-45 millimeter), nokså bred, brun hjortebille. Hannen har forstørrede kjever, hos denne arten er de sigdformede, fint sagtakkede på innersiden. Pronotum er påfallende hårete på sidene, hårene ullaktige, undersiden er også tett hårete. Et påfallende trekk er at hannene har fire fasettøyne. Hodet er avrundet firkantet med markerte "hjørner". Pronotum er bredt klokkeformet sett ovenfra. Dekkvingene er hvelvede med ujevn, læraktig overflate. Beina er nokså lange og tynne, leggene med korte torner. Hunnen er kortere og bredere enn hannen, kjevene brede, nærmest økseformede med sagtakket "egg".

## Levevis
Larvene utvikler seg nede i bakken i humus-rik jord.

## Utbredelse
Arten er utbredt langs Andesfjellene fra Colombia i nord til Bolivia i sør.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Chiasognathini]]*
******* Slekten *[[Sphaenognathus]]* Buquet, 1838 – 30 arter
******** Underslekten *Sphaenognathus* (i snever forstand) – 24 arter
********* ***Sphaenognathus prionoides*** (Buquet, 1838) – fra Colombia til Bolivia

## Kilder
* Oversikt over artene
* Generic Guide to New World Scarabid Beetles – ''Sphaenognathus''

## Eksterne lenker
* Bildegalleri med en del arter
* Bildegalleri
* 
*
Det demokratiske parti (Curaçao)

**Det demokratiske parti** (nederlandsk: *Democratische Partij*, papiamento: *Partido Democraat*) er et liberalt parti, aktivt på De nederlandske Antiller og Curaçao. Det ble grunnlagt i 1944.

Fra 1954 til 1968 satt partiet med regjeringsmakten i De nederlandske Antiller ved statsminister Efraïn Jonckheer. Deretter leverte partiet en rekke statsministre: Ciro Domenico Kroon (1968–69), Ernesto Petronia (1969–71), Ronchi Isa (februar–juni 1971), Otto Beaujon (1971–72, 1972–73). Den siste statsminister fra partiet, Boy Rozendal, satt fra 1977 til 1979. Utover i 1970-årene opplevde partiet splittelser og etterhvert sviktende oppslutning.

Partiet fikk innvalgt én representant i øyrådet for Curaçao i 2007. Etter at Curaçao ble et eget land i 2010, har Det demokratiske parti ikke hatt suksess ved valg. 

## Referanser
National Center for the Analysis of Violent Crime

**National Center for the Analysis of Violent Crime** (**NCAVC**) er en avdeling i Federal Bureau of Investigation (FBI). NCAVC har som oppgave å koordinere etterforskningsstøtte, kriminologisk forskning og opplæring for å støtte føderale, delstatlige, lokale og internasjonale politimyndigheter som etterforsker uvanlige eller gjentagende voldslovbrudd (serielovbrudd).

Ideen bak NCAVC kom fra spesialagent Robert Ressler i 1981 under en samtale med daværende visedirektør Jim McKenzie. Jim McKenzie tok ideen videre og fikk etterhvert realisert den. Det ble besluttet at NCAVC skulle etableres ved FBI-akademiet i Quantico og drives av agenter fra FBIs adferdsvitenskapelige enhet, Behavioral Science Unit. President Ronald Reagan kunngjorde formelt etableringen av NCAVC 21. juni 1984.

## Referanser


## Eksterne lenker
*
Den gyldene freden

**Den Gyldene Freden** er en tradisjonsrik restaurant i *[[Argus-kvartalet]]* på Österlånggatan 51 i Gamla stan i Stockholm. Restauranten ble grunnlagt i 1722 og er Stockholms eldste bevarte bykro. Den har et utpreget fokus på skandinaviske råvarer og husmannskost.

## Historikk

Hvilken «fred» som menes vet man ikke med sikkerhet; Gyldene Fredens grunnlegger Petter Hellberg overtok navnet fra et eldre serveringssted. I 1485 overtok Simon Fränsell tomten som Gyldene Freden står på i dag, for å skjenke ulike typer vin og tysk øl. Petter Hellberg kjøpte i 1719 de slitte hjørnehusene Österlånggatan/Solgränd for 6&nbsp;600 daler i kobbermynter, samt en forgylt pokal. Stockholmskjenneren Martin Stugart påpeker at navnet ikke kan skyldes freden i Nystad i 1721, to år etter kjøpet. Den første restauranten kalt Gyldene Freden lå på Stora Nygatan 2, der Ryningska palatset nå ligger, og åpnet i 1572. Dermed kan det dreie seg om freden i Stettin i 1570. Den Gyldene Fredens hjemmeside spør seg hvilken av fredsslutningene det var snakk om.

Restauranten har vært et populært tilholdssted for kulturpersonligheter som Jussi Björling, Carl Michael Bellman, Evert Taube, Cornelis Vreeswijk og Fred Åkerström. På begynnelsen av 1900-tallet var Den Gyldene Freden også  *vardagsrum* for den svenska kunsteliten. Her satt blant andre Anders Zorn og når restauranten var på konkursen rand så kjøpte Zorn den og reddet skjenkestedet for ettertiden. I forbindelse med kjøpet engasjerte Zorn arkitekten Torsten Stubelius som tegnet hele kroens inventar med servicer og bestikk. På kroen finnes det nå et spesielt Stubeliusrom. 

Zorn donerte senere restauranten til Svenska Akademien, som fremdeles eier den. På torsdager spiser akademiet i Bellmanvåningen på Gyldene Freden, ertesuppe minst en gang hvert år. Bellmanvåningen ligger i øverste etasje og består av tre rom; forrommet, Zornrommet og Bellmanrommet. 

Blant andre rom kan nevnes *Skänkrummen* som ligger til høyre og venstre for inngangen. I skänkrummet til venstre for inngangen hadde Evert Taube sitt stambord og også Cornelis Vreeswijk nøt mange middager i dette rommet. Restauranten er blant annet omsunget av Cornelis Vreeswijk i hans viser *Polaren Pär hos det sociala* og *På den Gyldene Freden*. Til høyre finnes det bordet som forfatteren Ivar Lo-Johansson ofte spiste sine middager ved.

## Interiørbilder

Den Gyldene Freden 2013e.jpg|*Skänkrummet*
Den Gyldene Freden 2013c.jpg|*Mellanvalvet*
Den Gyldene Freden 2013b.jpg|*Mellanvalvet*
Den Gyldene Freden 2013f.jpg|Kjøkkenet


## Referanser


## Se også
* Den norske dobbeltagenten Otto Robsahm

## Litteratur
*

## Eksterne lenker
*
Aphanicerca lyrata

***Aphanicerca lyrata*** er en av art av steinfluer. De er tilknyttet et liv i ferskvann som nymfer (larve). Steinfluer finnes bare i nærheten av ferskvann. Selv om de voksne har fire vinger er de ikke særlige dyktige flygere og finnes sjeldent langt fra stedet de levde som nymfe. Denne familien finnes i dag bare på den sørlige halvkulen, men den tilhører en gruppe (Arctoperlaria) av steinfluer som lever på den nordlige halvkulen, så det er sannsynlig at den er av nordlig opprinnelse og har vandret sørover.

## Utseende
Små, mørke steinfluer. Et karakteristisk kjennetegn er at baklårene er svært kraftige.

## Levevis
Artene i familien Notonemouridae kan finnes i en rekke forskjellige ferskvanns-lokaliteter, men foretrekker kaldt og oksygenrikt vann. Noen arter lever på steiner som blir overskylt av fossefall eller stryk, andre lever i elver eller innsjøer. Nymfene eter døde planter og dødt, organisk materiale og gjennomfører utviklingen på ett år. De har sterke bein og kan krype opp loddrette overflater, også mot en kraftig vannstrøm. De voksne fluene kan hoppe ved hjelp av sine kraftige baklår, noen arter flyr også godt. De tar trolig næring til seg.

## Systematisk inndeling

* Orden **[[Steinfluer]] (Plecoptera)**
** Underorden Arctoperlaria
*** Gruppe Euholognatha
**** Overfamilie Nemouroidea
***** Familie Notonemouridae Ricker, 1950
****** Slekten *[[Aphanicerca]]* Tillyard, 1931 – 8 arter, Afrika
******* *[[Aphanicerca bicornis]]* Barnard, 1934
******* *[[Aphanicerca bovina]]* Barnard, 1934
******* *[[Aphanicerca capensis]]* Tillyard, 1931
******* *[[Aphanicerca chanae]]* Picker & Stevens, 1999
******* *[[Aphanicerca gnua]]* Picker & Stevens, 1999
******* *Aphanicerca lyrata* Barnard, 1934
******* *[[Aphanicerca terata]]* Barnard, 1934
******* *[[Aphanicerca uncinata]]* Barnard, 1934

## Referanser


## Eksterne lenker
* 
* The Tree of Life – Steinfluer, (Plecoptera) (engelskspråklig)
* CSIRO – Steinfluer, (Plecoptera)  (engelskspråklig)
* Norsk Entomologisk forening
Rudolph Palm

**Rudolph Palm** (1880–1950) var en curaçaosk komponist.

Han var barnebarn til Jan Gerard Palm (1831–1906) som ofte omtales som «den klassiske musikks far på Curaçao». Som sin fetter Jacobo Palm og sin bror John Palm var Rudolfs første musikklærer bestefaren. I barndommen spilte han flere musikkinstrument, som piano, orgel, saksofon, klarinett og tverrfløyte.

Palm komponerte omtrent 90 musikkstykker for piano, deriblant 61 valser, åtte marsjer, fem danzaer, åtte tumbaer, to masurkaer, en polka, fire danzoner og en paso doble.

## Litteratur
* Johannes I.M. Halman og Robert A. Rojer: *Jan Gerard Palm: Leven en werk van een muzikale patriarch op Curaçao*, Leiden: KITLV Uitgeverij, 2008
* Edgar Palm: *Muziek en musici van de Nederlandse Antillen*, Curaçaose Drukkerij, 1978
* Rudolph Boskaljon: *Honderd jaar muziekleven op Curac̜ao*, Assen: Van Gorcum & comp., 1958
Allan Bower

**Allan Bower** (født 7. mars 1995 i Lincoln i Nebraska) er en turner fra USA. Han fikk sølv i mangekampen i USA-mesterskapet i turn 2017. 

## Idrettskarriere som junior
Bower har flere gull i juniorklassen i det nasjonale mesterskapet Junior Olympic National Championships. Han vant Junior Olympic National Championships sammenlagt i 2009, og han vant skranke i 2006 og 2008. Han fikk sølv i mangekampen i 2008.

## Idrettskarriere som senior
### 2013
Han deltok i USA-mesterskapet i turn 2013, der han kom på sjuendeplass i mangekampen, i klassen 17-18 år. Han fikk to medaljer i enkeltapparater; sølv i skranke og bronse i bøylehest. 

### 2014
I Winter Cup Challenge i Las Vegas fikk Bower bronse i bøylehest, og han var med å komme på andreplass i lagkonkurransen i NCAA-mesterskapet i turn. Han kom på åttendeplass i bøylehest og svingstang under USA-mesterskapet i turn 2014. I mangekampen kom han på 13.-plass, med 85,500 + 85,350 poeng.

### 2015
Han kom på sjuendeplass i mangekampen i Winter Cup Challenge 2015, og kom på femteplass i bøylehest. I NCAA-mesterskapet i turn kom han på sjetteplass i mangekampen, og fjerdeplass i bøylehest. Han fikk gull i lagkonkurransen. I USA-mesterskapet i turn 2015 kom han på 15.-plass i mangekampen. 

### 2016
I 2016 kom Bower på åttendeplass i mangekampen i Winter Cup Challenge. I bøylehest fikk han bronse. Han fikk på nytt gull i lagkonkurransen i NCAA-mesterskapet i turn, og individuelt kom han på fjerdeplass i mangekampen, sjetteplass i bøylehest og sjuendeplass i skranke. Han deltok ikke i USA-mesterskapet i turn 2016.

### 2017
I Winter Cup Challenge 2017 kom han på tredjeplass i mangekampen og i bøylehest. Han var med å vinne gull i lagkonkurransen i NCAA-mesterskapet i turn, der han også kom på andreplass i frittstående, bøylehest, hopp og skranke. Han kom også på tredjeplass i mangekampen. Han kom på andreplass i mangekampen i USA-mesterskapet i turn 2017, bak Yul Moldauer. Han ble tatt ut på USAs landslag i turn, og ble valgt til å være reserve til VM i friidrett 2017.

## Referanser


## Eksterne lenker
* 
* Profil hos Det internasjonale turnforbundet
Sint Michiel

**Sint Michiel** er en liten fiskerlandsby like sør for Bullenbaai på vestkysten av Curaçao. Landsbyen ligger omtrent 10 kilometer nordvest fra hovedstaden Willemstad. Landsbyen består blant annet av bukten St. Michielsbaai. 

Denne bukten har tidligere blitt forsvart av Det nederlandske vestindiske kompani, og ruinene av hovedfortet er fortsatt synlige. Disse fortene gjorde at øyen kunne bli forsvart fra franske pirater og Royal Navy, men har flere ganger blitt okkupert av fienden.

## Referanser
Jacobo Palm

**Jacobo Palm** (1887–1982) var en curaçaosk komponist.

Han var barnebarnet til Jan Gerard Palm (1831–1906) som ofte omtales som «den klassiske musikks far på Curaçao». Som sine fettere Rudolph og John Palm begynte Jacobo å ta timer i musikk av sin bestefar. Han spilte gjennom sin barndom flere musikkinstrument, som piano, orgel, fiolin, klarinett og tverrfløyte.

Som komponist skrev Palm flere musikkstykker for piano, men også musikk for orgel og musikk til sangstykker. Hans musikkverk var sterkt påvirket av den polske pianisten Frédéric Chopin, men hadde også deler fra karibisk og latinamerikansk musikk.

## Litteratur
* Johannes I.M. Halman og Robert A. Rojer: *Jan Gerard Palm: Leven en werk van een muzikale patriarch op Curaçao*, Leiden: KITLV Uitgeverij, 2008
* Edgar Palm: *Muziek en musici van de Nederlandse Antillen*, Curaçaose Drukkerij, 1978
* Rudolph Boskaljon: *Honderd jaar muziekleven op Curac̜ao*, Assen: Van Gorcum & comp., 1958
Saliña

**Saliña** er et boligområde rett øst for Willemstad, hovedstaden i Curaçao. Det er et av de store shoppingområdene på øyene, med mange butikker, restauranter, cafeer, banker og et kjøpesenter. Hovedveien går østover til Caracasbaaiweg og videre til Jan Thiel og Caracasbaai. 

## Kilder
*
Sphaenognathus (Sphaenognathinus) monguilloni

***Sphaenognathus monguilloni*** er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En stor (hannen 37-50 millimeter), nokså bred, blankt brunsvart hjortebille med bronseaktig metallglans. Hannen har forstørrede kjever, hos denne arten er de middels lange og rette med en knekk i spissen, sagtakkede på innersiden. Hode og pronotum er hårete på sidene, hårene lange, gule og ullaktige, undersiden er også tett hårete. Et påfallende trekk er at hannene har fire fasettøyne. Hodet er avrundet firkantet med markerte "hjørner". Pronotum er bredt klokkeformet sett ovenfra. Dekkvingene er nokså jevnbrede med litt ujevn, læraktig overflate. Beina er nokså lange og tynne, med ganske korte torner på leggene. Hunnen er kortere og bredere enn hannen, kjevene brede, fargen kan være litt rødlig.

## Levevis
Larvene utvikler seg nede i bakken i humus-rik jord.

## Utbredelse
Arten er kjent fra Peru og Bolivia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Chiasognathini]]*
******* Slekten *[[Sphaenognathus]]* Buquet, 1838 – 30 arter
******** Underslekten *[[Sphaenognathinus]]* Chalueau & Brochier, 1993
********* ***Sphaenognathus monguilloni*** (Lacroix, 1972)

## Kilder
* Oversikt over artene
* Generic Guide to New World Scarabid Beetles – ''Sphaenognathus''

## Eksterne lenker
* Bildegalleri med en del arter
* Bildegalleri
* 
*
Hensley Meulens

**Hensley Filemon Acasio «Bam Bam» Meulens** (født 23. juni 1967 i Willemstad) er en nederlandsk tidligere baseballspiller og nåværende hjelpetrener for San Francisco Giants. Han spilte selv i MLB fra 1989 til 2000, i tillegg til den koreanske og japanske ligaen. Han er opprinnelig fra Curaçao, og var den første curaçaoske spilleren som spilte i MLB. 

## Referanser


## Eksterne lenker
*
Caribbean Cup 2017

**Caribbean Cup 2017** ble arrangert i Fort-de-France i Martinique fra 22. til 25. juni 2017. Fire lag deltok.

## Sluttspill

## Referanser


## Eksterne lenker
*
Erik Ruuds mekaniske Verksted

**Erik Ruuds mekaniske Verksted** ble grunnlagt i 1898 av smedmester Erik Ruud i lokaler i Klingenberggaten i Kristiania. I 1917 flyttet firmaet inn i egne lokaler, en stor moderne verkstedbygning på Grefsen. Verkstedlokalene var på 6000 kvm. og tomta på ca. 22 mål. Firmaet var et av landets største bro- og jernkonstruksjonsverksteder. I perioden fra 1924 til 1934 bygde det over 57% av landets jernbane- og veibroer. Dessuten leverte det en rekke store jernkonstruksjonsbygg i inn- og utland. Firmaet produserte også større og mindre takanlegg, turbinrør, platearbeider, maskinarbeider og jernarbeider, så som rekkverk, dører og vinduer.

Lokalene brukes i dag (2014) av Celsa Steelservice AS.

## Referanser
Dialekter i Nordland

**Dialekter i Nordland** er en oversikt over dialekter i Nordland fylke. Det er vanlig å regne nordnorske dialekter, herunder dialektene i Nordland, som vestnorske dialekter, fordi jamvektsloven er fraværende. I den sørlige delen av Helgeland er det likevel mye som minner om østnorsk. Dialektene i Velfjord og i Rana har fra gammelt av innslag av jamvekt.

I hele Nordland er det *j*-klang i lange konsonanter som *ll*, *nn*, *tt*, dvs. i ord som *smelle*, *finne*, *kvitt*. Overalt er *r* bevart mer enn vanlig i forbindelsene *rn* og *rs* (*hårn*, *fårs*).

Gamle korte vokaler har ofte åpen uttale: *sett* for *sitte*, *fesk* for *fisk*. I gruppe 1 og 2 av helgelandsk og i Salten har sterke og svake hunkjønnsord ulike endinger i bestemt form entall, i Brønnøy *bygde* mot *grytå*, i Vefsn *bygdä* mot *gryto* og i Salten *bygda* mot *gryto*.

Dialektene i Nordland inndeles i helgelandsk sør for Saltfjellet og nordlandsk nord for Saltfjellet.
Junior-VM på skøyter 1975

**[[Junior-VM på skøyter]] 1975**, det 2. offisielle juniorverdensmesterskapet i ISU-regi, ble arrangert på Strömsvallen i Strömsund i Sverige den 1. og 2. mars 1975.

## Medaljevinnere – sammenlagt

## Resultater
### Sammenlagt kvinner

### Sammenlagt menn

## Litteratur
* 
* 

## Eksterne lenker
* 
* 
*  
*  
*  Junior-VM på skøyter 1975 resultatmeny for både damer og herrer på www.ISU.html.infostradasports.com
*